b'\n_START_ARTICLE_\n\xc4\x8crni lori\n_START_SECTION_\nOpis\n_START_PARAGRAPH_\nDose\xc5\xbee pribli\xc5\xbeno 32\xc2\xa0cm v dol\xc5\xbeino in te\xc5\xbeo 230\xe2\x80\x93260 g. Operjenost je skoraj v celoti \xc4\x8drna, razen posami\xc4\x8dnih rde\xc4\x8dih znamenj in repa, na katerem se prelivata rde\xc4\x8da in rumena. Tudi kljun je \xc4\x8drn, \xc5\xa1arenica pa je rde\xc4\x8dkasto-oran\xc5\xbena. Samci in samice so si med seboj podobni, podvrste pa se razlikujejo po rde\xc4\x8dih znamenjih._NEWLINE_Prehranjuje se z nektarjem in plodovi, gnezdi visoko v kro\xc5\xa1njah dreves. Samica izle\xc5\xbee dve jajci, valjenje traja okrog 25 dni. Pri skrbi za mladi\xc4\x8de sodelujeta oba star\xc5\xa1a, samostojni so po dveh mesecih od izvalitve.'